એ પછી અત્યારે બાપ અને દીકરો સાથે બેસીને હૈયું હળવું કરી રહ્યા હતા. એ રાત્રે બાર વાગ્યે વિભાકર હોસ્પિટલમાંથી ઘેર આવ્યો એ પછી ફરીવાર એ ત્યાં ગયો નહોતો. વિભાકર શેઠની પહેલી પત્ની નિર્મળાનો પુત્ર હતો. એ ત્રણેક વર્ષનો હતો ત્યારે નિર્મળા મૃત્યુ પામી હતી. નિર્મળાના અવસાનના છ મહિના પછી હરિવલ્લભદાસે મંજુલા સાથે લગ્ન કર્યાં હતાં. એ લગ્ન પછી સાડા ચાર વર્ષમાં જ શાલિની, આદિત્ય અને ભાસ્કરનો જન્મ થયો હતો.